HD 10180

HD 10180係一粒太陽型恆星，恆星離地球127光年，響水蛇座南部；質量同金屬量分別比太陽多6%同兩成。

恆星系有五粒同海王星差唔多大小嘅行星，軌道半徑分別係0.06、0.13、0.27、0.49同1.42天文單位。另外，仲可能有一粒同地球差唔多大小嘅行星響0.02天文單位嗰度，同埋一粒同土星差唔多大小嘅行星響3.4天文單位嗰度。呢個系統係已發現行星數量最多嘅太陽系外行星系。

呢個行星系統中嘅行星都未係平運動共振，不過有啲係近共振。

呢拃行星都係靠高精度逕向速度行星搜索器嘅光譜儀觀測同多普勒光譜學發現嘅。我哋唔知行星嘅軌道傾角，目前淨可以知道行星質量下限。

10180
行星系